Min (nomas)
Menu (Min) nomas (egip.: mnw, neteisingi (pasenę) skaitymo variantai - Amsu, Sochem), Panopolio nomas (gr. ὁ Πανοπολίτης νομός, lot. Nomos Panopolites) – Senovės Egipto (nuo III tūkst. pr. m. e.), 30 m. pr. m. e.-307 m. ir Romos Egipto provincijos administracinis teritorinis vienetas, priklausęs Aukštutiniam Egiptui ir žymėtas numeriu 6. Jo pavadinimas buvo užrašomas žaibo simboliu, kuris yra dievo Mino simbolis. Iš čia ir kilęs nomo pavadinimas. Sostinė (niwt) buvo Ipu (dab. Achmimas, Ptolemėjų laikų Panopolis) vakariniame Nilo krante. Pats nomas buvo abipus pagrindinės Nilo upės vagos, ir apėmė šiaurinę dalį dabartinės Sohago muchafazos. Pietuose buvo Ta-Ver (8), o šiaurėje - Vadžet (10) nomai.